Blaze7451/Wiki-th-20250601 huggingface dataset:
คลองขุดยี่สาร

คลองขุดยี่สาร หรือ คลองหลวง เป็นคลองในจังหวัดสมุทรสงครามไหลเข้าคลองบางตะบูนซึ่งไหลลงอ่าวไทยที่จังหวัดเพชรบุรี คลองมีความกว้าง 20 เมตร ยาว 3 กิโลเมตร ลึก 5 เมตร
พระบาทสมเด็จพระจอมเกล้าเจ้าอยู่หัวพระราชทานเงินร่วมกับสมเด็จเจ้าพระยาบรมมหาศรีสุริยวงศ์ (ช่วง บุนนาค) เมื่อครั้งเป็นสมุหพระกลาโหม ขุดคลองขุดยี่สารเมื่อเดือนพฤษภาคม พ.ศ. 2411 แต่ข้อมูลจากชาวบ้านระบุว่า หลวงพ่อร้ายเจ้าอาวาสวัดเขายี่สารในอดีตเป็นผู้นำชาวบ้านร่วมขุด โดยใช้วิธีให้ควายย่ำจนเป็นร่องน้ำ และเมื่อสมเด็จกรมพระยาดำรงราชานุภาพเสด็จผ่านก็กล่าวว่าคลองขุดยี่สารนี้พระขุดคลองลัดจากยี่สารไปออกบางตะบูน
บริเวณคลองขุดยี่สารเป็นที่ตั้งของหมู่บ้านยี่สาร ลำคลองบริเวณนี้ได้รับอิทธิพลจากน้ำทะเลกระแสน้ำขึ้นลงวันละ 2 ครั้ง และเป็นคลองน้ำกร่อย พื้นที่โดยรอบหมู่บ้านเป็นป่าชายเลนซึ่งมีพรรณไม้น้ำกร่อยขึ้นหนาแน่น จากหลักฐานทางโบราณคดี ชุมชนยี่สารมีการอยู่อาศัยของผู้คนโดยตลอดตั้งแต่เมื่อราวพุทธศตวรรษที่ 19 จนถึงปัจจุบัน โดยไม่ขาดตอนหรือมีการทิ้งร้างแต่อย่างใด รูปแบบชีวิตแทบไม่มีการเปลี่ยนแปลงไปมากนัก

**อ้างอิง**
หมวดหมู่:คลองในจังหวัดสมุทรสงคราม
หมวดหมู่:คลองในจังหวัดเพชรบุรี
ผีชีวะ วิกฤตเกาะมรณะ

ผีชีวะ วิกฤตเกาะมรณะ (Resident Evil: Death Island) เป็นภาพยนตร์ แอ็กชัน สยองขวัญ แอคชั่นคอมพิวเตอร์ สำหรับผู้ใหญ่ ของญี่ปุ่นที่มีฉากอยู่ในจักรวาลเดียวกับวิดีโอเกม เรซิเดนต์อีวิล เป็นภาคที่ห้าและภาคที่สี่ใน ซีรีส์อนิเมชั่น เรซิเดนต์อีวิล (ภาพยนตร์ชุด) ต่อจาก ผีชีวะ ล้างบางเชื้อคลั่ง (Resident Evil: Vendetta) ในปี 2017 ทำหน้าที่เป็นภาคต่อโดยตรงของภาพยนตร์ และ ผีชีวะ มหันตภัยไวรัสมืด (Resident Evil: Infinite Darkness) แบบมินิซีรีส์ในปี 2021 จะออกฉายในญี่ปุ่นวันที่ 7 กรกฏาคม ปี 2023 โดย นักพากย์จากชุดภาพยนตร์ภาคก่อนหน้ากลับมา ในขณะที่สมทบด้วย นิโคล ทอมพ์กินส์ และ สเตฟานี ปานิเซลโลในบท จิล วาเลนไทน์ และ แคลร์ เรดฟิลด์
ในประเทศไทย เมเจอร์ พิคเจอร์ และ โอเด็กซ์ นำเข้าฉายวันที่ 29 มิถุนายนแบบจำกัดโรงฉาย เฉพาะโรงภาพยนตร์เมเจอร์ ซีนิเพล็กซ์ ขณะที่แบบโฮมเอนเตอร์เทนเมนต์ ผู้จัดจำหน่ายคือบูมเมอร์แรง

**เรื่องย่อ**
"ลีออน เอส. เคนเนดี้ เจ้าหน้าที่หน่วย Division of Security Operations ต้องทำภารกิจช่วยเหลือ ด็อกเตอร์อันโตนิโอ เทย์เลอร์ จากการถูกลักพาตัว โดยมีหญิงสาวลึกลับคนหนึ่งพยายามที่จะขัดขวางเขา ในขณะเดียวกันกับที่ คริส เรดฟิลด์ เจ้าหน้าที่หน่วย Bioterrorism Security Assessment Alliance กำลังอยู่ในระหว่างการสืบสวนการแพร่กระกายของเชื้อซอมบี้ในซานฟรานซิสโก ที่ซึ่งไม่สามารถตามหาต้นตอของการติดเชื้อดังกล่าวได้ สิ่งเดียวที่เหยื่อทุกคนล้วนมีเหมือนกันก็คือ ก่อนหน้านี้พวกเขาและเธอได้ไปเยือนเกาะอัลคาทราซมา ด้วยเบาะแสดังกล่าว คริส และทีมของเขาจึงเดินทางไปที่เกาะแห่งนั้น ที่ซึ่งความสยองครั้งใหม่รอพวกเขาและเธออยู่" 

**การผลิตและการเปิดตัว**
ในวันที่ 2 กุมภาพันธ์ 2023 ภาพยนตร์เรื่องนี้ได้รับการประกาศโดยโซนี่พิคเจอร์สเอ็นเตอร์เทนเมนต์ โดย IGN ได้โพสต์ตัวอย่างพิเศษสำหรับภาพยนตร์เรื่องนี้  IGN รายงานว่าภาพยนตร์เรื่องนี้จะฉายในฤดูร้อนปี 2023 วันที่ 7 กรกฏาคม กำกับโดย เออิจิโร ฮาสุมิ และเขียนบทโดย มาโคโตะ ฟุคุมิ โซนี่พิคเจอร์สเอ็นเตอร์เทนเมนต์ จะจัดจำหน่ายภาพยนตร์ทั่วโลก ยกเว้นประเทศญี่ปุ่น ในประเทศไทย ฉายแบบจำกัดโรงเฉพาะเมเจอร์ ซีนิเพล็กซ์ โดย เมเจอร์ พิกเจอร์ และ โอเด็กซ์ วันที่ 29 มิถุนายน และแบบวิดีทัศน์โฮมเอนเตอร์เทนเมนต์ จัดจำหน่ายผ่านบูมเมอร์แรง วันที่ 2 สิงหาคม

**อ้างอิง**
หมวดหมู่:ภาพยนตร์คอมพิวเตอร์แอนิเมชันญี่ปุ่น
หมวดหมู่:ภาพยนตร์อนิเมะที่สร้างจากวิดีโอเกม
เกเกฟลิปน็อต

เกวีน เฌอมีน (Kévin Gemin, pron; เกิดวันที่ 14 เมษายน ค.ศ. 1992) เป็นที่รู้จักในโลกออนไลน์ในชื่อ เกเกฟลิปน็อต (Kékéflipnote) หรือสั้น ๆ ว่า เกเก (Kéké) เป็นศิลปินและนักวาดภาพแอนิเมชันชาวฝรั่งเศส เขาเป็นที่รู้จักจากผลงานที่สร้างด้วยการใช้ซอฟต์แวร์ฟลิปโน้ตสตูดิโอสำหรับคอนโซลพกพา นินเท็นโด ดีเอสไอและนินเท็นโด 3ดีเอส

**ชีวิตช่วงต้นและการศึกษา**
เฌอมีนเกิดที่อานมัส จังหวัดโอต-ซาวัว ประเทศฝรั่งเศส เขาเข้าเรียนในโรงเรียนเอมีล โกล ที่ลียงใน ค.ศ. 2013 และจบการศึกษาระดับปริญญาสาขาแอนิเมชันใน ค.ศ. 2016

**อาชีพ**
หลังวาดภาพด้วยวิธีดั้งเดิมมาระยะหนึ่ง เฌอมีนค้นพบฟลิปโน้ตสตูดิโอในเดือนกันยายน ค.ศ. 2009 และได้รับแรงบันดาลใจจากการ์ตูนยุคคริสต์ทศวรรษ 1930 โดยเฉพาะผลงานของเท็กซ์ เอเวอรี  
ตัวอย่างสองผลงานจากผลงานทั้งหมดของเขาสองได้แก่ แอนิเมชันล้อสตีเว่น ยูนิเวิร์สที่มีชื่อว่า Steven Pigeon Universe และแอนิเมชันที่แสดงนกพิราบที่เหมือนมนุษย์ (รูปร่างเหมือนนกกีวี) เต้นในเพลงแคนแคน  
แอนิเมชันของเฌอมีนได้รับการแสดงในฉากจบของตอนหนึ่งในป๊อป ทีม อีพิค

**อ้างอิง**
หมวดหมู่:นักวาดภาพแอนิเมชันชาวฝรั่งเศส
คาอิดะ

คาอิดะ (甲斐田) เป็นนามสกุลของคนญี่ปุ่น- ยูกิ คาอิดะ- ยูโกะ คาอิดะ

**ดูเพิ่ม**
 คาอิ
หมวดหมู่:นามสกุลญี่ปุ่น
ยูทูบมิวสิก

ยูทูบมิวสิก (YouTube Music) เป็นบริการสตรีมมิงเพลงออนไลน์ช่วยให้ผู้ใช้สามารถเรียกดูมิวสิกวิดีโอและเพลงของยูทูบ ตามความสนใจ รวมทั้งประเภท เพลย์ลิสต์ และวิดีโอที่แนะนำ เปิดตัวเมื่อวันที่ 12 พฤศจิกายน 2015 ที่พัฒนาโดยยูทูบ ซึ่งเป็นบริษัทในเครือของกูเกิล ยูทูบมิวสิก มีบริการแบบฟรีเมียมซึ่งเปิดใช้งานการเล่นแบบไม่มีโฆษณา เล่นพื้นหลังแบบเสียงเท่านั้น และดาวน์โหลดเพลงสำหรับเล่นแบบออฟไลน์ได้

**ประเทศที่สามารถใช้งานได้**
alt=
ประเทศและดินแดนที่สามารถใช้งานได้มีอยู่ 101 แห่ง ได้แก่ อเมริกันซามัว อาร์เจนตินา อารูบา ออสเตรเลีย ออสเตรีย บาห์เรน เบลารุส เบลเยียม เบลีซ เบอร์มิวดา โบลิเวีย บอสเนียและเฮอร์เซโกวีนา บราซิล หมู่เกาะบริติชเวอร์จิน บัลแกเรีย แคนาดา หมู่เกาะเคย์แมน ชิลี โคลอมเบีย คอสตาริกา โครเอเชีย ไซปรัส เช็กเกีย เดนมาร์ก สาธารณรัฐโดมินิกัน เอกวาดอร์ อียิปต์ เอลซัลวาดอร์ เอสโตเนีย ฟินแลนด์ ฝรั่งเศส เฟรนช์เกียนา เฟรนช์พอลินีเชีย เยอรมนี กรีซ กัวเดอลุป กวม กัวเตมาลา ฮอนดูรัส ฮ่องกง ฮังการี ไอซ์แลนด์ อินเดีย อินโดนีเซีย ไอร์แลนด์ อิสราเอล อิตาลี ญี่ปุ่น คูเวต ลัตเวีย เลบานอน ลีชเทินชไตน์ ลิทัวเนีย ลักเซมเบิร์ก มาเลเซีย มอลตา เม็กซิโก เนเธอร์แลนด์ นิวซีแลนด์ นิการากัว ไนจีเรีย มาซิโดเนียเหนือ หมู่เกาะนอร์เทิร์นมาเรียนา นอร์เวย์ โอมาน ปานามา ปาปัวนิวกินี ปารากวัย เปรู ฟิลิปปินส์ โปแลนด์ โปรตุเกส ปวยร์โตรีโก กาตาร์ โรมาเนีย รัสเซีย รวันดา ซามัว ซาอุดีอาระเบีย เซอร์เบีย สิงคโปร์ สโลวาเกีย สโลวีเนีย แอฟริกาใต้ เกาหลีใต้ สเปน สวีเดน สวิตเซอร์แลนด์ ไต้หวัน ไทย ตุรกี หมู่เกาะเติกส์และเคคอส ยูเครน สหรัฐอาหรับเอมิเรตส์ สหราชอาณาจักร สหรัฐ หมู่เกาะเวอร์จินของสหรัฐ อุรุกวัย เวเนซุเอลา และเวียดนาม

**ดูเพิ่ม**
 สปอติฟาย- แอปเปิลมิวสิก

**อ้างอิง**

**แหล่งข้อมูลอื่น**
  เว็บไซต์ทางการยูทูบมิวสิก
หมวดหมู่:บริการสตรีมมิงเพลง
หมวดหมู่:ยูทูบ
หมวดหมู่:ซอฟต์แวร์บนแอนดรอยด์
คันนูชิ

ไฟล์:Anjiinari-Kamojinja ja 2017 2.jpg|thumb|คันนูชิถือชากุที่ศาลเจ้าอันจิอินาริโคโมะ
ไฟล์:Meiji-jingu Wedding procession 110790115 bb82bca423 o.jpg|thumb|คันนูชิและมิโกะในพิธีแต่งงานที่ศาลเจ้าเมจิ
คันนูชิ (kannushi; ผู้นำพิธีกรรมอันศักดิ์สิทธิ์) หรือ ชินโชกุ (shinshoku; ผู้รับใช้เทพเจ้า) คือผู้รับผิดชอบและดูแลรักษาศาลเจ้าชินโต (神社) เป็นผู้นำการปฏิบัติบูชาเทพเจ้า หรือที่เรียกว่า คามิ (神) นอกจากนี้ยังมีนักบวชหญิงเรียกว่า มิโกะ (巫女) ทำหน้าที่รับใช้เทพเจ้าและคอยช่วยเหลือคันนูชิในศาลเจ้าเช่นกัน

**ประวัติ**
เดิมคันนูชิทำหน้าที่เป็นสื่อกลางระหว่างคามิกับมนุษย์ แล้วถ่ายทอดเจตจำนงของเทพเจ้าสู่มนุษย์ทั่วไป คันนูชิจึงมีสถานะเป็นบุคคลศักดิ์สิทธิ์ ด้วยสามารถประกอบพิธีกรรมให้บริสุทธิ์ได้ตามความเชื่อ และมีความหมายเทียบเท่ากับคำว่า ชินโชกุ ซึ่งแปลว่าชายผู้ทำงานและประกอบพิธีในศาลเจ้า
ในอดีตมีความทับซ้อนกันระหว่างการเมืองกับศาสนา ผู้นำตระกูลจึงทำหน้าที่เป็นผู้นำศาสนาของกลุ่มตระกูลตนเองได้ หรืออาจจะตั้งใครสักคนมาเป็นแทนก็ได้ ใน โคจิกิ (ค.ศ. 680) และ นิฮงโชกิ (ค.ศ. 720) ซึ่งเป็นเอกสารสำคัญของชินโต ระบุว่าได้แยกออกมาเป็นคันนูชิมาทำหน้าที่บูชาเทพเจ้าโดยเฉพาะ จักรพรรดินีจิงงู และจักรพรรดิซูจิง เคยทำหน้าที่เป็นคันนูชิด้วย

**ลักษณะ**
ผู้ที่จะเป็นคันนูชิต้องเข้าศึกษามหาวิทยาลัยที่ได้รับการรับรองคุณสมบัติจากสมาคมศาลเจ้าชินโต (神社本庁) เสียก่อน มีมหาวิทยาลัยที่เปิดสอน ได้แก่ มหาวิทยาลัยโคกูงากูอิงในโตเกียว หรือมหาวิทยาลัยโคงักกังในเมืองอิเซะ หากไม่ศึกษาต่อในมหาวิทยาลัยก็ต้องสอบให้ผ่านคุณสมบัติจึงได้รับการรับรองจากสมาคม คันนูชิมีหลายระดับ ได้แก่ โอคันนูชิ (大神主) โซคันนูชิ (総神主) และ กงคันนูชิ (権神主) อยู่ร่วมศาลเจ้าเดียวกัน สตรีสามารถเป็นคันนูชิได้ และภรรยาม่ายของคันนูชิก็สามารถสืบทอดตำแหน่งของสามีในศาลเจ้าได้เช่นกัน โดยคันนูชิจะมีมิโกะคอยสนับสนุนในการประกอบพิธีกรรมทางศาสนาต่าง ๆ ซึ่งมิโกะส่วนใหญ่ล้วนมีความเกี่ยวข้องกับศาล เช่น เป็นลูกสาวหรือเป็นญาติกับคันนูชิเอง
คันนูชิสามารถสมรสได้ ส่วนใหญ่แล้วลูก ๆ ของพวกเขาก็จะสืบตำแหน่งต่อจากบิดา  แม้ตามกฎหมายจะไม่ได้บังคับเรื่องให้ผู้สืบสันดานสืบทอดตำแหน่งแล้ว แต่ศาลเจ้าหลายแห่งยังคงปฏิบัติตามธรรมเนียมนี้ต่อไป

**การแต่งกายและอุปกรณ์**
คันนูชิมีเครื่องแต่งกาย เช่น ชุดโจเอะ เอโบชิ และคาริงินุ โดยชั้นของคันนูชิจะแบ่งตามสีของกางเกงฮากามะ แบ่งเป็น ชั้นพิเศษสวมสีขาวลาย ชั้นที่หนึ่งสีม่วงลายเข้ม ชั้นที่สองบนสีม่วงลายจาง ชั้นที่สองสีม่วง และชั้นที่สามสีเขียวอมฟ้า อย่างไรก็ตามชุดเหล่านี้ไม่ได้มีนัยสำคัญด้านพิธีกรรมทางศาสนาแต่อย่างใด หากแต่เป็นชุดที่เคยใช้ในราชสำนักมาก่อน อันสื่อให้เห็นถึงความใกล้ชิดกันระหว่างจักรพรรดิกับลัทธิบูชาเทพเจ้า ส่วนอุปกรณ์อื่น ๆ ที่คันนูชิใช้ในพิธีกรรมทางศาสนา ได้แก่ ชากุ (หรือฮู่) และ โอนูซะ ไม้กระบองศักดิ์สิทธิ์ที่ประดับด้วยริ้วกระดาษที่เรียกว่า ชิเดะ
ไฟล์:Kannushi and miko at the Meiji Shrine, Tokyo.jpg|คันนูชิสวมชุดโจเอะเดินนำมิโกะอีกสองคน
ไฟล์:Traditional wedding at Meji-jingu 72570539 f30636e2ef o.jpg|คันนูชิถือชากุเดินนำเจ้าบ่าวเจ้าสาวในพิธีแต่งงาน
ไฟล์:Guji Francesco Brigante.jpg|คันนูชิถือโอนูซะในพิธีเปิดศาลเจ้าซานมารีโน ประเทศซานมารีโน
ไฟล์:Shinto Priests (31539867015).jpg|คันนูชิและมิโกะที่ศาลเจ้าอามาโนอิวาโตะ

**ดูเพิ่ม**
 มิโกะ

**อ้างอิง**

**แหล่งข้อมูลอื่น**
  Kannushi, Encyclopedia of Shinto
หมวดหมู่:คันนูชิ
หมวดหมู่:ศาสนาชินโต
หมวดหมู่:คำและวลีภาษาญี่ปุ่น
ยูฟ่ายูโรปาลีก นัดชิงชนะเลิศ 2023

ยูฟ่ายูโรปาลีก นัดชิงชนะเลิศ 2023 จะเป็นนัดชิงชนะเลิศของยูฟ่ายูโรปาลีก ฤดูกาล 2022–23 ซึ่งเป็นฤดูกาลที่ 52 ของการแข่งขันฟุตบอลสโมสรยุโรประดับที่สองที่จัดการแข่งขันในยูฟ่า และเป็นฤดูกาลที่ 14 นับตั้งแต่ได้รับการเปลี่ยนชื่อจากยูฟ่าคัพ เป็นยูฟ่ายูโรปาลีก โดยจะแข่งขันที่ปุชกาชออเรนอ ในบูดาเปสต์ ประเทศฮังการี ในวันที่ 31 พฤษภาคม ค.ศ. 2023 เนื่องจากการระบาดทั่วของโควิด-19 ทำให้เกิดการย้ายสนามแข่งขันนัดชิงชนะเลิศ ในปี ค.ศ. 2020 ทำให้กำหนดการเป็นเจ้าภาพรอบชิงชนะเลิศในครั้งต่อไปถูกเลื่อนลำดับออกไปหนึ่งปี ทำให้บูดาเปสต์ได้จัดการแข่งขันในปีนี้
ทีมชนะเลิศจะได้รับสิทธิ์ในการลงเล่น กับทีมชนะเลิศยูฟ่าแชมเปียนส์ลีก ฤดูกาล 2022–23 ในยูฟ่าซูเปอร์คัพ 2023

**ทีม**
การแข่งขันในช่วงก่อนปี ค.ศ. 2009 ใช้นามว่า ยูฟ่าคัพ ก่อนที่นับตั้งแต่ปี ค.ศ. 2010 จะใช้นามว่า ยูฟ่ายูโรปาลีก

**เส้นทางสู่นัดชิงชนะเลิศ**
หมายเหตุ: ในตารางทั้งหมดด้านล่างนี้ ผลการแข่งขันของทีมที่เข้าชิงชนะเลิศจะขึ้นต้นก่อน (H: เหย้า; A: เยือน)

**นัด**

**รายละเอียด**
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
300px

**สถิติ**

**ดูเพิ่ม**
ยูฟ่าแชมเปียนส์ลีก นัดชิงชนะเลิศ 2023
*ยูฟ่ายูโรปาคอนเฟอเรนซ์ลีก นัดชิงชนะเลิศ 2023
*ยูฟ่าซูเปอร์คัพ 2023

**บันทึก**

**อ้างอิง**

**แหล่งข้อมูลอื่น**
2023
รอบชิงชนะเลิศ
อิตาโกะ

ไฟล์:Inako 2006-10-09.jpg|thumb|right|อิตาโกะในเทศกาลอินาโกะไทไซประจำฤดูใบไม้ร่วง บนภูเขาโอโซเระ จังหวัดอาโอโมริ
อิตาโกะ (イタコ) บ้างเรียก อิจิโกะ (市子) หรือ โองามิซามะ (オガミサマ) คือผู้หญิงตาบอดที่ได้รับการฝึกฝน จนสามารถเป็นสื่อเพื่อติดต่อกับโลกวิญญาณตามความเชื่อญี่ปุ่น โดยก่อนที่จะได้รับการยอมรับว่าพวกเธอสามารถติดต่อกับคามิหรือวิญญาณจากผู้วายชนม์ พวกเธอต้องบำเพ็ญพรตขั้นอุกฤษฎ์เสียก่อน โดยอิตาโกะจะประกอบพิธีกรรมที่เกี่ยวข้องกับการสื่อสารกับคนตาย การทำนายทายทัก174 แต่ปัจจุบันการประกอบพิธีกรรมดังกล่าวเริ่มลดน้อยลงไป เพราะ พ.ศ. 2556 มีอิตาโกะทั่วประเทศญี่ปุ่นเพียง 20 คน ซึ่งแต่ละคนล้วนมีอายุมากกว่า 40 ปีเป็นต้นไป
ประเพณีการฝึกฝนอิตาโกะจะกระทำตั้งแต่อายุยังน้อย มีการฝึกแช่น้ำที่ใส่น้ำแข็งหลายร้อยถังราววันสองวัน การฝึกฝนเป็นอิตาโกะใช้ระยะเวลาสามปี มีการท่องจำบทเพลงและพระสูตรของศาสนาพุทธ กระทั่งในช่วงท้ายของการฝึกฝน จะมีพิธีสมรสระหว่างอิตาโกะกับเทวดาประจำตัว และต้องบูชาอจละ หรือฟูโดเมียวโอ 	
(不動明王) ซึ่งเป็นเทพในศาสนาพุทธ 
นักวิชาการให้ข้อมูลว่า ชาวญี่ปุ่นมีความเชื่อว่าคนตาบอดมีความเกี่ยวข้องกับพลังงานเหนือธรรมชาติมายาวนาน และเป็นแนวทางที่คนตาบอดจะได้พึ่งพาตนเอง ท่ามกลางข้อจำกัดที่มีอยู่มากมายในสมัยโบราณ190 ด้วยเหตุนี้ หลายครอบครัวจึงส่งลูกหลานที่พิการทางการมองเห็นไปฝึกฝนเป็นอิตาโกะ190 กระทั่งต้นยุคเมจิจึงมีการห้ามการฝึกอิตาโกะอย่างเด็ดขาด179
ปัจจุบันอิตาโกะจะร่วมกันประกอบพิธีกรรมที่ภูเขาโอโซเระ จังหวัดอาโอโมริ ท่ามกลางนักท่องเที่ยวหลายพันคน ในพิธีอิตาโกะทำการสื่อสารกับดวงวิญญาณของผู้เสียชีวิตเมื่อไม่นานมานี้ รวมไปถึงดวงวิญญาณของเด็กที่ถูกทำแท้ง หรือทารกตายคลอดด้วย198

**อ้างอิง**
หมวดหมู่:มิโกะ
หมวดหมู่:คนทรง
หมวดหมู่:ศาสนาชาวบ้านญี่ปุ่น
หมวดหมู่:คำและวลีภาษาญี่ปุ่น
ยูฟ่ายูโรปาคอนเฟอเรนซ์ลีก นัดชิงชนะเลิศ 2023

ยูฟ่ายูโรปาคอนเฟอเรนซ์ลีก นัดชิงชนะเลิศ 2023 จะเป็นนัดชิงชนะเลิศของยูฟ่ายูโรปาคอนเฟอเรนซ์ลีก ฤดูกาล 2022–23 ซึ่งเป็นฤดูกาลที่ 2 ของการแข่งขันฟุตบอลสโมสรยุโรประดับที่สามที่จัดการแข่งขันในยูฟ่า โดยจะแข่งขันที่ฟอร์ทูนาอารีนา ในปราก สาธารณรัฐเช็ก ในวันที่ 7 มิถุนายน ค.ศ. 2023
ทีมชนะเลิศจะได้รับสิทธิ์ในการผ่านเข้าสู่รอบแบ่งกลุ่มยูฟ่ายูโรปาลีก ฤดูกาล 2023–24 เว้นเสียแต่ว่าพวกเขาได้รับสิทธิ์ในการผ่านเข้าสู่แชมเปียนส์ลีก หรือยูโรปาลีกอยู่แล้ว ผ่านผลงานในลีกของพวกเขา

**ทีม**

**เส้นทางสู่นัดชิงชนะเลิศ**
หมายเหตุ: ในตารางด้านล่างนี้, ผลการแข่งขันของผู้เข้าชิงชนะเลิศจะได้รับเป็นชื่อแรก (H: เหย้า; A: เยือน).

**นัด**

**รายละเอียด**
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
300px

**ดูเพิ่ม**
ยูฟ่าแชมเปียนส์ลีก นัดชิงชนะเลิศ 2023
*ยูฟ่ายูโรปาลีก นัดชิงชนะเลิศ 2023
*ยูฟ่าซูเปอร์คัพ 2023

**บันทึก**

**อ้างอิง**

**แหล่งข้อมูลอื่น**
2023
นัดชิงชนะเลิศ
เรย์ คลีเมนซ์

เรย์มอนด์ นีล คลีเมนซ์ (Raymond Neil Clemence; 5 สิงหาคม 1948 - 15 พฤศจิกายน 2020) เป็นผู้รักษาประตูทีมชาติอังกฤษและเป็นส่วนหนึ่งของทีมลิเวอร์พูลในช่วงคริสต์ทศวรรษที่ 1970 และต้นคริสต์ทศวรรษที่ 1980 เขาเป็น 1 ในผู้เล่นไม่กี่คนที่ลงเล่นมากกว่า 1,000 นัดในระดับอาชีพ และครองสถิติการเก็บคลีนชีตมากที่สุดในประวัติศาสตร์ฟุตบอล (460 นัด) คว้าแชมป์ยูโรเปียนคัพ 3 สมัย, แชมป์ลีก 5 สมัย, ยูโรเปียนซูเปอร์คัพ 2 สมัย, ยูฟ่าคัพ 1 สมัย, เอฟเอคัพ 1 สมัย และลีกคัพ 1 สมัยกับลิเวอร์พูล การลงเล่นครั้งสุดท้ายกับสโมสรคือชัยชนะในยูโรเปียนคัพ รอบชิงชนะเลิศ 1981 ในปี ค.ศ. 1981 หลังจากออกจากลิเวอร์พูล คลีเมนซ์ย้ายไปทอตนัมฮอตสเปอร์ คว้าแชมป์ยูฟ่า คัพ เอฟเอคัพ และแชริตีชีลด์ร่วมกับพวกเขา ก่อนจะแขวนถุงมือในปี ค.ศ. 1988
หลังจากคุมทีมในช่วงสั้น ๆ ในฐานะผู้จัดการร่วมที่ทอตนัม (ร่วมกับดั๊ก ลิเวอร์มอร์) และผู้จัดการคนเดียวที่บาร์เน็ตในช่วงครึ่งแรกของคริสต์ทศวรรษที่ 90 เขาทำหน้าที่หัวหน้าทีมพัฒนาของเอฟเอ โดยดูแลการพัฒนาผู้เล่นเยาวชนทีมชาติอังกฤษตั้งแต่ระดับ U-16 ถึง U-21 โดยเคยเป็นส่วนหนึ่งของทีมงานเบื้องหลังของทีมชาติอังกฤษชุดใหญ่

**อ้างอิง**
หมวดหมู่:ผู้รักษาประตูฟุตบอล
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลทอตนัมฮอตสเปอร์
เตียวจี๋

เตียวจี๋ หรือชื่อในภาษาจีนกลางว่า เจ้า จือ (p=Zhào Zī) ชื่อรอง เต๋อตู้ (德度) เป็นขุนนางของง่อก๊กในยุคสามก๊ก

**ประวัติ**
เตียวจี๋เป็นชาวเมืองลำหยง (ปัจจุบันคือเมืองหนานหยาง มณฑลเหอหนาน) เป็นมีผู้ความรู้และมีไหวพริบปฏิภาณ 
ในปี ค.ศ. 221 เมื่อซุนกวนขึ้นเป็นเงาอ๋อง (吳王 อู๋หวัง) ได้แต่งตั้งให้เตียวจี๋เป็นจงต้าฟู (中大夫) และส่งไปเป็นทูตไปยังวุยก๊ก  จักรพรรดิโจผีแห่งวุยก๊กปฏิบัติต่อเตียวจี๋อย่างให้เกียรติและตรัสถามเตียวจี๋ว่า "เงาอ๋องมีความรู้สิ่งใดบ้าง" เตียวจี๋ทูลตอบว่า "เงาอ๋องมีเรือรบในแม่น้ำนับหมื่นลำ ทหารสวมเกราะร้อยหมื่น ช่วงใช้ผู้มีคุณธรรมและความสามารถ มีปณิธานและกลยุทธ์ เมื่อมีเวลาว่างจะอ่านตำราศึกษาประวัติศาสตร์ เลือกใช้แนวคิดหลัก ไม่เหมือนเหล่าบัณฑิตที่พลิกตำราหาข้อความมาใช้พูดเท่านั้น" โจผีตรัสถามว่า "สามารถพิชิตง่อก๊กได้หรือไม่" เตียวจี๋ทูลตอบว่า: "รัฐใหญ่มีทหารที่จะพิชิต และรัฐเล็กมีการป้องกันที่มั่นคง" โจผีตรัสถามอีก "ง่อก๊กกลัววุยก๊กหรือไม่" เตียวจี๋ทูลตอบว่า "มีทหารสวมเกราะร้อยหมื่น แม่น้ำแยงซีและฮั่นซุย (漢水 ฮั่นสุ่ย) เป็นคูเมือง มีอะไรต้องกลัว" โจผีตรัสถามว่า "ในง่อก๊กมีคนเช่นท่านกี่คน" เตียวจี๋ทูลตอบว่า "คนที่ฉลาดและความสามารถเป็นพิเศษมีแปดสิบถึงเก้าสิบคน  คนที่มีความสามารถเทียบเท่ากระหม่อมมีจำนวนนับไม่ถ้วน" 
เตียวจี๋เดินทางขึ้นเหนือหลายครั้ง และทางวุยก๊กก็นับถือเตียวจี๋อย่างมาก เมื่อซุนกวนทราบเรื่องนี้ จึงให้รางวัลแก่เตียวจี๋และตั้งให้เป็นฉีตูเว่ย์ (騎都尉) เตียวจี๋เสนอว่า "พิจารณาแล้วเห็นว่าวุยก๊กทางตอนเหนือท้ายที่สุดคงไม่อาจปฏิบัติตามสัญญาพันธมิตรได้ ในแผนการของขณะนี้ก็คือสำนักของต๋องง่อเราสืบทอดอำนาจสี่ร้อยปีของราชวงศ์ฮั่น เพื่อสนองต่อชะตาของภาคอาคเนย์ เราควรเปลี่ยนชื่อศักราช สนองตอบฟ้าคล้อยตามราษฎร" ซุนกวนทำตามข้อเสนอของเตียวจี๋และเปลี่ยนชื่อศักราชเป็นหฺวางหวู่

**คำวิจารณ์**
เปี้ยนหวังลุ่น ของลู่ จี : "ยอดนักการทูตคือเตียวจี๋และเฉิ่น เหิง ใช้ความฉลาดสู่การมีชื่อเสียงยืนยาว"

**อ้างอิง**
หมวดหมู่:ง่อก๊ก
อังตอนียู ดึ อาเบรว

อังตอนียู ดึ อาเบรว (António de Abreu; ประมาณ ค.ศ. 1480 – ประมาณ ค.ศ. 1514) เป็นนักเดินเรือและนายทหารเรือชาวโปรตุเกสในคริสต์ศตวรรษที่ 16 ตามคำสั่งของอาฟงซู ดึ อัลบูแกร์กึ อาเบรวเข้าร่วมการพิชิตฮอร์มุซใน ค.ศ. 1507 และการพิชิตมะละกาใน ค.ศ. 1511 ที่ซึ่งเขาได้รับบาดเจ็บสาหัส อาเบรวออกเดินทางจากมะละกาในเดือนพฤศจิกายน ค.ศ. 1511 พร้อมเรือ 4 ลำ ในการเดินทางสำรวจไปยัง "หมู่เกาะเครื่องเทศ" แห่งมาลูกู และนำคณะสำรวจชาวยุโรปชุดแรกไปถึงติมอร์และหมู่เกาะบันดาในอินโดนีเซียใน ค.ศ. 1512
อาเบรวเกิดประมาณคริสต์ทศวรรษ 1480 ที่มาเดรา เป็นบุตรชายของขุนนางฌูเวา ฟือร์นังดึช ดึ อังดราดึ หลังจากรับราชการในโมร็อกโก เขาออกรบในอินเดียและทะเลแดงตามคำสั่งของอาฟงซู ดึ อัลบูแกร์กึ ในวันที่ 25 กรกฎาคม ค.ศ. 1511 ระหว่างการพิชิตมะละกา อาเบรวนำเรือสำเภาจีนล่องไปตามแม่น้ำมะละกาในช่วงที่น้ำขึ้น ทำให้กองเรือโปรตุเกสยกพลขึ้นบกและยึดครองเมืองได้ในเดือนสิงหาคม เขาถูกกระสุนปืนคาบศิลายิงเข้าบริเวณปากและเสียฟันไปหลายซี่รวมทั้งลิ้นบางส่วน แต่ปฏิเสธข้อเสนอของอัลบูแกร์กึที่จะให้เขาสละตำแหน่งผู้บัญชาการรบอย่างขุ่นเคือง

**อ้างอิง**
หมวดหมู่:บุคคลจากเขตปกครองตนเองมาเดรา
หมวดหมู่:นักสำรวจชาวโปรตุเกส
หมวดหมู่:บุคคลที่เกิดในคริสต์ทศวรรษ 1480
หมวดหมู่:บุคคลที่เสียชีวิตในคริสต์ทศวรรษ 1510
ไท่เหอ

ไท่เหอ (p=Tàihé) เป็นชื่อศักราชลำดับแรกในรัชสมัยของจักรพรรดิโจยอยแห่งวุยก๊ก (เว่ย์หมิงตี้)  ในยุคสามก๊กของจีน ชื่อศักราชไท่เหอใช้ตั้งแต่ ค.ศ. 227 ถึง ค.ศ. 233 รวมเวลา 7 ปี ถือเป็นชื่อศักราชลำดับที่ 2 ของวุยก๊ก
ในศักราชไท่เหอปีที่ 7 เดือน 2 เปลี่ยนชื่อศักราชเป็นชิงหลงปีที่ 1

**การเปลี่ยนชื่อศักราช**
 ศักราชอ้วยโช่ปีที่ 8 (ค.ศ. 227) — เปลี่ยนชื่อศักราชเป็นไท่เหอปีที่ 1- ศักราชไท่เหอปีที่ 7 (ค.ศ. 233) — เปลี่ยนชื่อศักราชเป็นชิงหลงปีที่ 1

**ตารางเทียบศักราช**

**ดูเพิ่ม**
 ศักราชของจีน

**อ้างอิง**

**บรรณานุกรม**
 id=ISBN 7101025129
หมวดหมู่:ศักราชของวุยก๊ก
กีฬาฟุตบอลในซีเกมส์ 2023

การแข่งขันฟุตบอลในกีฬาซีเกมส์ 2023 ครั้งที่ 32 จัดขึ้นที่พนมเปญ ประเทศกัมพูชา
สมาคมที่สังกัดฟีฟ่าอาจส่งทีมเข้าร่วมในการแข่งขัน. ไม่มีการจำกัดอายุสำหรับทีมหญิง. สำหรับทีมชาย, การจำกัดอายุได้เปลี่ยนกลับจากอายุต่ำกว่า 23 ปีไปเป็นอายุต่ำกว่า 22 ปี (เกิดในหรือหลังวันที่ 1 มกราคม พ.ศ. 2544) โดยไม่ได้อนุญาตให้ผู้เล่นที่อายุเกินกำหนด
การจับสลากได้จัดขึ้นในวันที่ 5 เมษายน พ.ศ. 2566 ที่ กีฬาสถานชาติมรดกเตโช

**ตารางการแข่งขัน**
ด้านล่างนี้คือตารางการแข่งขันสำหรับการแข่งขันฟุตบอลในกีฬาซีเกมส์ 2023

**สนามแข่งขัน**
ทั้งหมด 5 สนามแข่งขันในกรุงพนมเปญถูกใช้ให้เป็นสถานที่จัดการแข่งขันฟุตบอล. สนามกีฬาโอลิมปิก และ สนามกีฬาวิสาขา จะเป็นเจ้าภาพจัดการแข่งขันประเภททีมชาย. ในขณะเดียวกัน, โอลด์ สเตเดียม และ อาร์เอสเอ็น สเตเดียม จะเป็นเจ้าภาพจัดการแข่งขันของประเภททีมหญิง. กีฬาสถานชาติมรดกเตโช จะเป็นเจ้าภาพจัดการแข่งขันประเภททีมชายนัดชิงเหรียญทองแดงและนัดชิงเหรียญทองประเภททีมชาย.

**ประเทศที่มีส่วนร่วม**
} 





















รวม: 10 ประเทศ 
10 
8

**ทีมชาย**

**รอบแบ่งกลุ่ม**
เวลาทั้งหมดคือ เวลามาตรฐานกัมพูชา (UTC+7).

**กลุ่ม เอ**

**กลุ่ม บี**

**รอบแพ้คัดออก**

**ทีมหญิง**

**รอบแบ่งกลุ่ม**
เวลาทั้งหมดคือ เวลามาตรฐานกัมพูชา (UTC+7).

**กลุ่ม เอ**

**กลุ่ม บี**

**รอบแพ้คัดออก**

**สรุปเหรียญรางวัล**

**ตารางเหรียญ**

**ผู้ได้รับเหรียญรางวัล**

**อ้างอิง**

**แหล่งข้อมูลอื่น**
2
หมวดหมู่:ฟุตบอลในซีเกมส์ 2023
หมวดหมู่:การแข่งขันฟุตบอลนานาชาติที่ประเทศกัมพูชาเป็นเจ้าภาพ
กีฬาฟุตบอลในซีเกมส์ 2023 – ทีมชาย

การแข่งขันฟุตบอลชาย ในกีฬาซีเกมส์ 2023 จะจัดขึ้นที่ประเทศกัมพูชา จัดขึ้นในเดือนพฤษภาคม พ.ศ. 2566 ในประเทศ กัมพูชา. สิบชาติสมาชิกซีเกมส์เข้าร่วมประเภททีมชาย. ทัวร์นาเมนต์นี้จำกัดเฉพาะผู้เล่นอายุต่ำกว่า 23 ปี (สำหรับผู้ที่เกิดก่อนหรือหลังวันที่ 1 มกราคม พ.ศ. 2542).

**ตารางการแข่งขัน**
ด้านล่างนี้คือตารางการแข่งขันสำหรับการแข่งขันฟุตบอลชาย:

**สนามแข่งขัน**
สามสนามแข่งขันจะถูกใช้ระหว่างแข่งขัน. กีฬาสถานชาติมรดกเตโช เป็นเจ้าภาพนัดชิงเหรียญทองแดงและนัดชิงเหรียญทอง.

**ประเทศที่มีส่วนร่วม**
 เจ้าภาพ

**การจับสลาก**
การจับสลากได้จัดขึ้นเมื่อวันที่ 5 เมษายน พ.ศ. 2566 ที่กีฬาสถานชาติมรดกเตโช โดย 10 ทีมได้ถูกจับสลากอยู่ในห้าโถ ซึ่งขึ้นอยู่กับประสิทธิภาพของพวกเขาใน ครั้งปี ค.ศ. 2021 เจ้าภาพได้รับมอบหมายโดยอัตโนมัติให้อยู่ในโถ 1

**ผู้เล่น**
ทัวร์นาเมนต์ทีมชายเป็นทัวร์นาเมนต์ทีมชาติที่มีอายุไม่เกิน 22 ปี, โดยไม่ได้อนุญาตให้ผู้เล่นที่มีอายุเกิน.

**รอบแบ่งกลุ่ม**
เวลาทั้งหมดคือ เวลามาตรฐานกัมพูชา (UTC+7).

**กลุ่ม เอ**

**กลุ่ม บี**

**รอบแพ้คัดออก**

**รอบรองชนะเลิศ**

**นัดชิงเหรียญทองแดง**

**นัดชิงเหรียญทอง**

**ชนะเลิศ**

**ผู้ทำประตู**

**ตารางสรุปอันดับการแข่งขัน**

**ดูเพิ่ม**
 กีฬาฟุตบอลในซีเกมส์ 2023 – ทีมหญิง

**อ้างอิง**
ชาย
เหยียนซี

เหยียนซี (p=Yánxī) เป็นชื่อศักราชลำดับที่ 2 ในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊กของจีน ชื่อศักราชเหยียนซีใช้ตั้งแต่ ค.ศ. 238 ถึง ค.ศ. 257 รวมเวลา 20 ปี ถือเป็นชื่อศักราชลำดับที่ 3 ของจ๊กก๊ก

**การเปลี่ยนชื่อศักราช**
 ศักราชเจี้ยนซิงปีที่ 17 (ค.ศ. 238) — เดือน 1 เปลี่ยนชื่อศักราชเป็นเหยียนซีปีที่ 1- ศักราชเหยียนซีปีที่ 21 (ค.ศ. 258) —  เปลี่ยนชื่อศักราชเป็นจิ่งเย่าปีที่ 1

**ตารางเทียบศักราช**

**ดูเพิ่ม**
 ศักราชของจีน

**อ้างอิง**
หมวดหมู่:ศักราชของจ๊กก๊ก
วัดปากแพรก (จังหวัดนครศรีธรรมราช)

วัดปากแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอปากพนัง จังหวัดนครศรีธรรมราช ปัจจุบันมีพระอธิการธราธิป ธีรธมฺโม ดำรงตำแหน่งเจ้าอาวาส
วัดปากแพรกมีด้านหลังวัดเป็นจุดบรรจบของแม่น้ำสามสายจากสามอำเภอ คือสายที่มาจากอำเภอหัวไทร อำเภอเชียรใหญ่ และอำเภอปากพนัง ได้เรียกชื่อย่านในบริเวณนี้ว่า "สามแพรก"  และเรียกติดปากเรื่อยมาและเพี้ยนมาเป็น "ปากแพรก" และกลายเป็นชื่อวัดและชื่อตำบล สำนักงานพระพุทธศาสนาแห่งชาติระบุว่าวัดปากแพรกตั้งวัดเมื่อ พ.ศ. 2015 ได้รับพระราชทานวิสุงคามสีมาเมื่อ พ.ศ. 2409
วัดปากแพรกมีพระพุทธรูปขนาดใหญ่ประดิษฐานเดินเป็นสง่าอยู่หลายองค์ เช่น พระขาวโพธิญาณ หลวงพ่อทันใจ มีการจัดสร้างมณฑปประดิษฐานรูปเหมือนอดีตเจ้าอาวาสวัดปากแพรก ซึ่งล้วนเป็นเกจิดังของของจังหวัดนครศรีธรรมราชและภาคใต้ เช่น พระครูสุกกธรรมวโรภาส หรือ พ่อท่านขาว ดำรงตำแหน่งเจ้าอาวาส ก่อน พ.ศ. 2485-2509 และพระครูปิยสีลาธิคุณ หรือ พ่อท่านชัย ดำรงตำแหน่งเจ้าอาวาสตั้งแต่ พ.ศ.2509 –2562 และเพิ่งมรณภาพเมื่อวันที่ 27 มิถุนายน พ.ศ. 2562

**อ้างอิง**
ปากแพรก
หมวดหมู่:สิ่งก่อสร้างในอำเภอปากพนัง
รยออุน

โก ยุน-ฮวัน (Go Yoon-hwan; 고윤환; เกิด 26 สิงหาคม ค.ศ. 1998) หรือรุ็จักกันในชื่อ รยออุน (Ryeoun; 려운) เป็นนักแสดงชาวเกาหลีใต้ เขามีชื่อเสียงจากบทบาทในเรื่อง 18 อะเกน (2020), เดอะเวิลดืออฟมาย 17 (2020) และ อะเดาท์เทรนนี (2021)

**ผลงานการแสดง**

**ละครโทรทัศน์**

**อ้างอิง**

**แหล่งข้อมูลอื่น**
_ryeoun-  Ryeoun at Lucky Company
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2541
ไฮเวย์สตาร์

ไฮเวย์สตาร์ (Highway Star) เป็นซิงเกิลของดีปเพอร์เพิล วงร็อกชื่อดังของอังกฤษ เป็นเพลงเปิดตัวในสตูดิโออัลบั้มเต็มชุดที่ 6 ของวง แมชชีนเฮด (1972) และเป็นเพลงที่มีจังหวะเร็วที่สุดในอัลบั้ม โดดเด่นด้วยการโซโลกีตาร์และออร์แกนที่ได้รับแรงบันดาลใจจากดนตรีคลาสสิก

**ประวัติ**
เพลงนี้เกิดบนรถทัวร์ที่ไปพอร์ตสมัทเพื่อทัวร์คอนเสิร์ตในปี ค.ศ. 1971 เมื่อริตชี แบล็กมอร์ซึ่งเป็นมือกีตาร์ของวงในขณะนั้นคว้ากีตาร์อะคูสติกออกมาแต่งทำนอง ในขณะที่เอียน กิลแลน นักร้องนำได้ทำการแต่งเนื้อเพลงแบบด้นสด โดยตัวเพลงได้รับการขัดเกลาและออกแสดงทันทีในคืนเดียวกันนั้น ไฮเวย์สตาร์ปรากฏครั้งแรกในแผ่นลองเพลย์ แมชชีนเฮด ซึ่งเป็นสตูดิโออัลบั้มเต็มชุดที่ 6 ของวง และวางจำหน่ายในปี ค.ศ. 1972 เพลงนี้เป็นหนึ่งในเพลงหลักของวงในทุกการแสดงสด และเป็นเพลงเปิดฉากก่อนที่จะเล่นและร้องเพลงอื่น ๆ

**อ้างอิง**
หมวดหมู่:เพลงที่มีเนื้อหาเกี่ยวกับรถยนต์
ชิน แจ-ฮา

ชิน แจ-ฮา (Shin Jae-ha; เกิด 2 เมษายน ค.ศ. 1993) เป็นนักแสดงชาวเกาหลีใต้

**ผลงานการแสดง**

**ภาพยนตร์**

**เว็บซีรีส์**

**อ้างอิง**

**แหล่งข้อมูลอื่น**
  Shin Jae-ha at In Next Trend ko- Shin Jae-ha- Shin Jae-ha
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2536
ประเทศอาร์เจนตินาในโอลิมปิกฤดูร้อน 2024

ประเทศอาร์เจนตินา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 29 ของประเทศในโอลิมปิกฤดูร้อน นับตั้งแต่ประเทศอาร์เจนตินาเปิดตัวอย่างเป็นทางการใน โอลิมปิกฤดูร้อน 1900 นักกีฬาชาวอาร์เจนตินาได้ลงแข่งขันในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์ โอลิมปิกฤดูร้อน 1912 ที่สตอกโฮล์ม และโอลิมปิกฤดูร้อน 1980 ในมอสโก เนื่องจากการสนับสนุนการคว่ำบาตรที่นำโดยสหรัฐ

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**จักรยาน**

**ถนน**
ผลการแข่งขันดังนี้

**อ้างอิง**
อาร์เจนตินา
2024
สถานีรถไฟคายาชิมะ

สถานีรถไฟคายาชิมะ (Kayashima-eki) เป็นสถานีรถไฟในเมืองเนยางาวะ จังหวัดโอซากะ ประเทศญี่ปุ่น ดำเนินกิจการโดยบริษัทรถไฟฟ้าเคฮัง ซึ่งเป็นรถไฟของเอกชน สถานีรถไฟแห่งนี้เปิดให้บริการครั้งแรก เมื่อวันที่ 15 เมษายน ค.ศ. 1910 มีลักษณะพิเศษโดดเด่นอย่างหนึ่ง คือ เป็นที่ตั้งของต้นการบูรศักดิ์สิทธิ์ขนาดใหญ่อยู่ตรงกลางสถานี ชาวบ้านในละแวกนั้นให้ความเคารพนับถือว่าเป็นต้นไม้ศักดิ์สิทธิ์ ด้วยเหตุนี้จึงสร้างสถานีครอบต้นไม้อายุกว่า 700 ปีนี้ไว้ โดยชั้นล่างของสถานีจะเป็นที่ตั้งของศาลเจ้าคายาชิมะ (萱島神社)
ในปีงบประมาณ ค.ศ. 2019 สถานีรถไฟดังกล่าวมีผู้โดยสารใช้บริการเฉลี่ย 27,841 คนต่อวัน

**อ้างอิง**

**แหล่งข้อมูลอื่น**
 Official home page ja
หมวดหมู่:สถานีรถไฟในจังหวัดโอซากะ
เครื่องอิสริยาภรณ์คุณธรรม (ประเทศยูเครน)

เครื่องอิสริยาภรณ์คุณธรรม (Орден «За заслуги») เป็นเครื่องอิสริยาภรณ์ลำดับที่สี่ของประเทศยูเครนรองจากเครื่องอิสริยาภรณ์เจ้าชายยารอสเลาผู้รอบรู้ มอบให้กับผู้ที่ส่งเสริมเศรษฐกิจ วัฒนธรรม การทหาร หรือเคลื่อนไหวเพื่อสิทธิมนุษยชนและเป็นประโยชน์อย่างยิ่งต่อประเทศยูเครน ทั้งชาวยูเครนและชาวต่างชาติ ทั้งนี้ยังสามารถมอบย้อนหลังการเสียชีวิตได้ เครื่องอิสริยาภรณ์นี้สร้างขึ้นเมื่อวันที่ 22 กันยายน พ.ศ. 2539 โดยแลออนิด กุชมา มีทั้งสิ้น 3 ชั้น

**ลำดับชั้นและลักษณะของเครื่องอิสริยาภรณ์**
สำหรับสมาชิกที่เป็นฝ่ายทหาร จะมีรูปดาบไขว้ประดับบนแพรแถบ

**สมาชิกแห่งอิสริยาภรณ์ที่มีชื่อเสียง**
 บรูไน: สมเด็จพระราชาธิบดีสุลต่านฮัสซานัล โบลเกียห์- สหรัฐ: ฌอน เพนน์- ยูเครน: อันดรีย์ แชวแชนกอ

**อ้างอิง**

**แหล่ข้อมูลอื่น**
  Laws of Ukraine «About the state awards of Ukraine» (Ukrainian)-  Order “For merits” 
กิตติคุณ
ความเข้มของการส่องสว่าง

ความเข้มของการส่องสว่าง (luminous intensity) เป็นปริมาณทางกายภาพที่ใช้ในการวัดแสง โดยแสดงถึงปริมาณของแสงที่ปล่อยออกมาในทิศทางหนึ่งจากแหล่งกำเนิดแสงที่มีลักษณะเป็นจุด ซึ่งแสดงเป็นอนุพันธ์ของฟลักซ์ส่องสว่างต่อมุมตันรอบแหล่งกำเนิดลำแสง
ความเข้มของการส่องสว่างเป็นหนึ่งในปริมาณทางฟิสิกส์ที่มนุษย์รับรู้ได้ ความเข้มของการส่องสว่างถูกจัดให้เป็นหนึ่งในปริมาณพื้นฐาน มิติของความเข้มของการส่องสว่างแทนด้วย J ในระบบหน่วยเอสไอได้กำหนดให้แคนเดลา (สัญลักษณ์: cd) เป็นหน่วยของความเข้มของการส่องสว่าง

**พื้นหลัง**
ความเข้มของการส่องสว่างเป็นคำจำกัดความเชิงปริมาณของความสว่างของแสงที่มนุษย์รับรู้ ดังนั้น คำจำกัดความของความเข้มของการส่องสว่างจึงสะท้อนถึงลักษณะของการมองเห็นของมนุษย์
แสงที่มนุษย์มองเห็นเป็นคลื่นแม่เหล็กไฟฟ้า ชนิดหนึ่ง มนุษย์สามารถรับรู้แสงผ่านจอตาในลูกตา เซลล์รูปกรวย และ เซลล์รูปแท่ง ในเรตินาประกอบด้วย โปรตีน ที่เรียกว่าโฟตอปซินและโรดอปซิน ตามลำดับ และการมองเห็นเกิดขึ้นเมื่อโปรตีนเหล่านี้ได้รับแสงที่มีความยาวคลื่นเฉพาะ
ความเข้มของแสงในฐานะคลื่นแม่เหล็กไฟฟ้า (พลังงานของแสง) ถูกกำหนดโดยแอมพลิจูดของมัน แต่ในทางกลับกัน ความสว่างที่มนุษย์รับรู้นั้นไม่ได้แปรผันโดยตรงกับความเข้มของคลื่นแม่เหล็กไฟฟ้า เนื่องจากเซลล์รับแสงที่ประกอบกันเป็นเรตินาของมนุษย์จะตอบสนองต่อแสงที่มีความยาวคลื่นเฉพาะ (ช่วงที่มองเห็นได้) เท่านั้น มนุษย์จึงไม่สามารถรับรู้ความสว่างของแสงที่มีความยาวคลื่นในช่วงที่มองไม่เห็น เช่น รังสีอินฟราเรด และ รังสีอัลตราไวโอเลต เนื่องจากลักษณะเฉพาะของการมองเห็นของมนุษย์ วิธีที่เรารับรู้ความสว่างจึงไม่เพียงขึ้นอยู่กับความเข้มของแสงเท่านั้น แต่ยังขึ้นอยู่กับความยาวคลื่นด้วย

**คำนิยาม**
ฟลักซ์ส่องสว่าง Φ ทะลุผ่านส่วนตัดขวางของพื้นที่ S โดยจุดกำเนิดแสงที่มีความเข้มการส่องสว่างเป็น I
ถ้าให้ ω เป็นมุมตันบนพื้นผิว S ที่ล้อมรอบจุดกำเนิดแสง เมื่อฟลักซ์ส่องสว่างทะลุผ่านพื้นผิว S เป็น Φ แล้วความเข้มของการส่องสว่างไปยังทิศทางหนึ่งในมุมตันขนาดเล็ก dω คือ
และจะได้ว่า
ถ้าให้ค่ามุมจากจุดจอมฟ้า เป็น θ และมุมทิศ เป็น φ แล้ว จะได้ว่าJIS Z 8000-7
เราอาจนิยามความเข้มของการส่องสว่างของการแผ่รังสีได้จากค่าความเข้มของการแผ่รังสีโดยถ่วงน้ำหนักด้วยค่าประสิทธิภาพการส่องสว่างตามแต่ละช่วงความยาวคลื่นของฟลักซ์การแผ่รังสี ถ้าความเข้มของการแผ่รังสีสเปกตรัมที่ความยาวคลื่น λ เป็น  และให้ K(λ) เป็นประสิทธิภาพการส่องสว่างของแต่ละช่วงคลื่นแล้ว ความเข้มของการส่องสว่างจะคำนวณได้โดย
หรืออาจนิยามจากค่าอัตราส่วนของประสิทธิภาพการส่องสว่าง  เทียบกับประสิทธิภาพการส่องสว่างสูงสุด  เป็นJIS Z 8000-7
การมองเห็นซึ่งแสดงถึงความรู้สึกของมนุษย์นั้นแตกต่างกันไปในแต่ละคน และแม้แต่บุคคลคนเดียวกันก็เปลี่ยนไปตามสภาพร่างกายขณะนั้น ดังนั้นในการประชุมระหว่างประเทศว่าด้วยน้ำหนักและการวัด (CGPM) ครั้งที่ 16 ในปี 1979 จึงมีการกำหนดประสิทธิภาพการส่องสว่างสัมพัทธ์มาตรฐานสำหรับประสิทธิภาพการส่องสว่างสูงสุดไว้

**อ้างอิง**
หมวดหมู่:ทัศนศาสตร์
หมวดหมู่:ปริมาณทางกายภาพ
ฝูงแผ่นดินไหว

ฝูงแผ่นดินไหวมัตสึชิโระ (1965-1970)
ลำดับเหตุการณ์ฝูงแผ่นดินไหวในฝรั่งเศส ค.ศ. 2003-2004
แผนที่แสดงฝูงแผ่นดินไหวในไอซ์แลนด์เมื่อ ค.ศ. 2010
ฝูงแผ่นดินไหว (Earthquake swarm) เป็นลำดับของเหตุการณ์แผ่นดินไหวที่เกิดขึ้นนานเป็นวัน เป็นเดือน หรือเป็นปี ซึ่งแตกต่างจากแผ่นดินไหวธรรมดาซึ่งจะเกิดในเวลาอันสั้นเท่านั้น การปลดปล่อยพลังงานของฝูงแผ่นดินไหวจะมีขนาดเล็กถึงปานกลางหรือใกล้เคียงกัน ต่างจากแผ่นดินไหวหลักที่จะมีเมนช็อกเกิดขึ้นก่อนแล้วตามมาด้วยอาฟเตอร์ช็อกตามมาเป็นชุด ๆ แต่ฝูงแผ่นดินไหวนั้นจะคล้ายกับอาฟเตอร์ช็อกจากแผ่นดินไหวหลักมากเพียงแต่จะไม่มีแผ่นดินไหวใด ๆ ในฝูงแผ่นดินไหวที่เป็นแผ่นดินไหวหลัก กล่าวคือขนาดของฝูงแผ่นดินไหวจะใกล้เคียงกัน 

**ประวัติและลักษณะ**
เทือกเขาโอเรซึ่งตั้งอยู่ระหว่างชายแดนของสาธารณรัฐเช็กและเยอรมนีในภูมิภาคโบฮีเมียตะวันตกและโฟกต์ลันด์เป็นพื้นที่ที่มีชื่อเสียงตั้งแต่คริสต์ศตวรรษที่ 16 ว่าเป็นเขตที่เกิดปรากฏการณ์แผ่นดินไหวแบบฝูงแผ่นดินไหวบ่อยครั้ง ซึ่งปรากฏการณ์นี้มักเกิดต่อเนื่องกันเป็นระยะเวลาหลายสัปดาห์หรือหลายเดือน ในปี 1899 นักธรณีวิทยาชาวออสเตรียชื่อ โยเซฟ เค็นเน็ตได้ทำการศึกษาฝูงแผ่นดินไหวจำนวนราวหนึ่งร้อยครั้งในพื้นที่โบฮีเมียตะวันตกและโฟกต์ลันด์ ระหว่างเดือนมกราคมถึงกุมภาพันธ์ปี 1824 และได้บัญญัติคำว่า Schwarmbeben ซึ่งแปลในภาษาไทยว่า "ฝูงแผ่นดินไหว" หรือสวอร์มในภาษาอังกฤษ คำว่า "สวอร์ม" มีที่มาจากลักษณะของจุดกำเนิดแผ่นดินไหว ที่ดูเหมือนกลุ่มผึ้งที่จับกลุ่มหนาแน่นเมื่อพิจารณาจากแผนที่ ภาคตัดขวาง หรือแบบจำลองสามมิติ
กิจกรรมของภูเขาไฟและการเคลื่อนที่ของหินหลอมเหลวภายในแผ่นเปลือกโลกเป็นปัจจัยหลักในการเกิดฝูงแผ่นดินไหว หลายครั้งจะมีรายงานแผ่นดินไหวขนาดเล็กจำนวนมากเกิดก่อนการปะทุของภูเขาไฟ  ฝูงแผ่นดินไหวจะมีลักษณะเด่นคือแทบแยกไม่ออกระหว่างเมนช็อกกับอาฟเตอร์ช็อก ฝูงแผ่นดินไหวอาจถูกตั้งชื่อให้หากสร้างความเสียหายอย่างมีนัยยะสำคัญ
ในบางกรณีจะพบแผ่นดินไหวที่คนไม่รู้สึกได้มากกว่าแบบอื่น แต่ก็อาจมีแผ่นดินไหวที่มีความรุนแรงระดับ 5 หรือ 6 เกิดขึ้นติดต่อกันอย่างรวดเร็ว ฝูงแผ่นดินไหวมักเกิดขึ้นเป็นระยะ ๆ ในช่วงเวลาสั้น ๆ บางคนจึงมีอาการ เมาเรือ นอนไม่หลับ บางครั้งอาจถึงขั้นเป็นโรคประสาท ในทางกลับกันอาจกล่าวได้ว่าแผ่นดินไหวเหมือนได้กลายเป็นเรื่องปกติกับคนที่อาศัยอยู่ใกล้กับศูนย์กลางแผ่นดินไหว และพฤติกรรมของพวกเขาในขณะที่เกิดแผ่นดินไหวมีความสงบกว่าผู้ที่อาศัยอยู่ในบริเวณที่มีแผ่นดินไหวน้อย

**สาเหตุ**
การเกิดแผ่นดินไหวบริเวณรอบ ๆ ภูเขาไฟอาจเป็นผลมาจากการปะทุของหินหนืด หรือในพื้นที่ไม่มีภูเขาไฟก็เกิดฝูงแผ่นดินไหวได้เช่นกันแต่จะเกิดจากการไหลของน้ำใต้ดินเป็นส่วนใหญ่ เช่น ฝูงแผ่นดินไหวมัตสึชิโระ และฝูงแผ่นดินไหวในคาบสมุทรโนโตะ  หรือกิจกรรมทางเศรษฐกิจของมนุษย์ เช่น การสร้างเขื่อน การทำเหมือง  ก็อาจเกิดจากปัจจัยเหล่านี้ได้ 

**อ้างอิง**
หมวดหมู่:ฝูงแผ่นดินไหว
คลองบางตะนาวศรี

คลองบางตะนาวศรีช่วงตัดกับถนนพิบูลสงคราม
คลองบางตะนาวศรี เป็นคลองแยกจากแม่น้ำเจ้าพระยาในท้องที่ตำบลสวนใหญ่ ตำบลตลาดขวัญ และตำบลบางเขน อำเภอเมืองนนทบุรี จังหวัดนนทบุรี 

**ประวัติและการตั้งถิ่นฐานริมคลอง**
ในสมัยกรุงศรีอยุธยา เมื่อ พ.ศ. 2302  พระเจ้าเอกทัศโปรดเกล้าฯ ให้ชาวมอญจากเมืองตะนาวศรีตั้งบ้านเรือนที่ฝั่งตะวันออกของเมืองนนทบุรี ตั้งเป็นชุมชนเรียกว่า บางตะนาวศรี มีวัดประจำชุมชนคือ วัดนครอินทร์ คลองบริเวณนี้ได้ตั้งชื่อตามชุมชนว่า "คลองบางตะนาวศรี" อย่างไรก็ดีคนบ้านตะนาวศรีแต่กำเนิดซึ่งสืบเชื้อสายมาหลายชั่วอายุคน ได้กล่าวว่าตนไม่ได้เป็นคนไทยเชื้อสายมอญ รวมถึงไม่ได้เป็นคนพวกเดียวกับมอญที่ปากเกร็ดและเกาะเกร็ดด้วย
ในช่วงยุคต้นกรุงรัตนโกสินทร์ มีช่างปั้นหม้อจากคลองสระบัว จังหวัดพระนครศรีอยุธยา จำนวนหนึ่งได้ย้ายเข้ามาทำเครื่องปั้นดินเผาที่บางตะนาวศรี จากรายงานของพระกรุงศรีบุรีรักษ์ ผู้ว่าราชการเมืองนนทบุรี ถึงเจ้าพระยายมราช เสนาบดีกระทรวงนครบาล เมื่อ พ.ศ. 2463 ได้กล่าวว่า "การหัตถกรรมซึ่งเป็นของพื้นเมือง มีการทำเครื่องปั้นดินเผาอย่างหนึ่ง เครื่องปั้นดินเผานั้นชาวบ้านแถวปากคลองบางตะนาวศรีทำหม้อ" 
จากหลักฐานเอกสารเรื่อง "เมืองนนทบุรี" ระบุว่า "คลองบางแพรก บางตนาวศรี บางขุนเทียนเป็นปลายตันตามทุ่งนา แต่ในลำคลองมีบ้านเรือนราษฎรมาก แล 2 ฝั่งคลองเป็นสวน เป็นคลองที่น่าเที่ยวในเวลาฤดูน้ำ" ในบริเวณย่านบางตะนาวศรีนิยมปลูกทุเรียนกันมากในสมัยพระบาทสมเด็จพระมงกุฎเกล้าเจ้าอยู่หัว
ในอดีตมีคลองจามจุรีและคลองบางขวางเชื่อมต่อถึงกันได้ โดยคลองจามจุรีเป็นคลองขนานกับแม่น้ำเจ้าพระยาแยกจากคลองบางขวางบริเวณวัดบางขวางตรงเรื่อยมาทางใต้มาเชื่อมกับคลองบางตะนาวศรี โดยในช่วง พ.ศ. 2480 คลองบางตะนาวศรีและคลองบางขวางเริ่มตื้นเขินขึ้นทำให้สัญจรไปมาไม่สะดวก จึงได้มีการขุดลอกคลองตั้งแต่วันที่ 4 มีนาคม พ.ศ. 2480 แล้วเสร็จเมื่อวันที่ 18 มีนาคม พ.ศ. 2480 ใช้แรงงานขุดลอกทั้งหมด 40 คน ได้ระยะคลองที่ขุดลอก ยาว 704 เมตร กว้าง 2.5 เมตร ลึก 1.5 เมตร
บริเวณปากคลองเป็นที่ตั้งของศาลเจ้าพ่อปู่อายุนับร้อยปี รูปเคารพของเจ้าพ่อปู่มีลักษณะคล้ายไม้เจว็ดในศาลพระภูมิ แต่มีขนาดใหญ่กว่ากันมาก

**อ้างอิง**
บางตะนาวศรี
กางเกงช้าง

ไฟล์:Творческие Экспедиции 3.jpg|thumb|290|วลาดีมีร์ นีคอลาเยวิช อานีซีมอฟ จิตรกรชาวรัสเซีย สวมกางเกงช้าง ภายในวัดพระศรีรัตนศาสดาราม พ.ศ. 2558
นักท่องเที่ยว สวมกางเกงช้างที่วัดอรุณราชวรารามราชวรมหาวิหาร
กางเกงช้าง เป็นกางเกงขายาวทำจากผ้าฝ้ายที่พิมพ์ลวดลายรูปช้าง กับลายไทย ซึ่งสัตว์สัญลักษณ์และลวดลายเอกลักษณ์ของประเทศไทยลงผืนผ้าสีต่าง ๆ มีลักษณะเด่นคือ เนื้อผ้านุ่มนิ่ม แห้งเร็ว ระบายอากาศได้ดี สวมใส่ได้อย่างสบายสำหรับภูมิอากาศร้อนชื้นในไทย กางเกงช้างมีหลายรูปแบบ ทั้งขาสั้น ขายาว ขาจั๊ม หรือกางเกงจินนี่ ใช้ผ้าสีโทนต่าง ๆ ตั้งแต่สีดำ แดง เขียว และขาว สามารถสวมเข้าชุดหรือเสื้อผ้าได้หลากหลาย นอกจากนี้ยังสร้างเป็นผลิตภัณฑ์อื่นเพื่อรองรับความต้องการที่หลากหลาย เช่น เป็นผ้าถุง หรือเป็นผ้าคลุม กางเกงช้างเป็นที่นิยม โดยเริ่มจากนักท่องเที่ยวต่างชาติ ที่ต้องการเยี่ยมชมวัดพระศรีรัตนศาสดาราม และพระบรมมหาราชวัง ซึ่งกำหนดธรรมเนียมการแต่งกายที่เคร่งครัด นักท่องเที่ยวจึงต้องซื้อกางเกงช้างจากคนไทยเพื่อสวมทับเครื่องแต่งกายให้มิดชิดเหมาะสม และเป็นที่นิยมมากขึ้นช่วง พ.ศ. 2565 หลังผู้มีชื่อเสียงในวงการบันเทิงทั้งในและต่างประเทศ รวมทั้งผู้ใช้ติ๊กต็อกสวมใส่กันอย่างแพร่หลาย
ไม่เป็นที่ปรากฏชัดเจนว่าแหล่งผลิตกางเกงช้างแห่งแรกอยู่ที่ใด แต่คาดว่าน่าจะอยู่ในย่านพาหุรัด กรุงเทพมหานคร ต่อมาใน พ.ศ. 2556 เนทาน โคลแมน (Nathan Coleman) และเจมส์ บรุกส์ (James Brooks) ได้เดินทางไปเที่ยวที่ประเทศไทย และได้ซื้อกางเกงช้างไปฝากเพื่อน ๆ ซึ่งถูกใจผู้รับ จากนั้นทั้งสองได้สร้างตราสินค้าของตนเอง ใช้ชื่อว่า The Elephant Pants โดยหาทุนดำเนินธุรกิจ และจ้างโรงงานที่จังหวัดเชียงใหม่ผลิตกางเกงช้าง ก่อนนำไปจำหน่ายผ่านเฟซบุ๊ก โดยรายได้ทุกร้อยละ 10 จะนำไปบริจาคองค์กรดูแลและปกป้องสัตว์ป่า ในระยะเวลาเพียงสองปี ทั้งสองทำรายได้ 7 ล้านดอลลาร์สหรัฐ หรือราว 230 ล้านบาท แต่ภายหลังตราสินค้าดังกล่าวถูกขายกิจการให้กับนักธุรกิจชาวจีน

**อ้างอิง**
หมวดหมู่:กางเกง
หมวดหมู่:เครื่องแต่งกายไทย
ซาดาโอะ อารากิ

ซาดาโอะ อารากิ (荒木 貞夫; 26 พฤษภาคม 1877 - 2 พฤศจิกายน 1966) เป็นพลเอกในกองทัพจักรวรรดิญี่ปุ่นก่อนและระหว่างสงครามโลกครั้งที่สอง เขาเป็นผู้นำกลุ่มหัวรุนแรงในกองทัพจักรวรรดิญี่ปุ่น และดำรงตำแหน่งรัฐมนตรีว่าการกระทรวงสงครามภายใต้นายกรัฐมนตรีอินูไก สึโยชิ ต่อมาเขาดำรงตำแหน่งรัฐมนตรีว่าการกระทรวงศึกษาธิการภายใต้รัฐบาลของฟูมิมาโระ โคโนเอะ และฮิรานูมะ คิอิชิโร
หลังสงครามโลกครั้งที่สอง เขาถูกตัดสินว่ามีความผิดในฐานะอาชญากรรมสงครามและได้รับโทษจำคุกตลอดชีวิต แต่ได้รับพระราชทานอภัยโทษและได้รับการปล่อยตัวในปี ค.ศ. 1955

**ประวัติและอาชีพ**
อารากิเกิดในเขตโคมาเอะ โตเกียว;  พ่อของเขาเป็นอดีตซามูไรผู้ติดตามของตระกูลฮิโตสึบาชิซึ่งเป็นตระกูลสาขาของตระกูลโทกูงาวะ อารากิสำเร็จการศึกษาจาก Imperial Japanese Army Academy ในเดือนพฤศจิกายน ค.ศ. 1897 และได้รับพระราชทานยศเป็นร้อยตรีในเดือนมิถุนายนของปีต่อมา
ได้รับการเลื่อนยศเป็นร้อยโทในเดือนพฤศจิกายน ค.ศ. 1900 และเลื่อนยศเป็นร้อยเอกในเดือนมิถุนายน ค.ศ. 1904 อารากิดำรงตำแหน่งผู้บังคับการกองร้อยของกรมทหารราบที่ 1 ระหว่างสงครามรัสเซีย-ญี่ปุ่น
หลังสงคราม อารากิกลับไปศึกษาต่อและสำเร็จการศึกษาจากวิทยาลัยเสนาธิการทหารบกโดยเป็นหัวหน้าชั้นเรียน เขารับราชการในกองเสนาธิการกองทัพจักรวรรดิญี่ปุ่นในเดือนเมษายน พ.ศ. 2451 และทำหน้าที่เป็นเจ้าหน้าที่ล่ามโดยประจำการในรัสเซียตั้งแต่เดือนพฤศจิกายน ค.ศ. 1909 ถึงเดือนพฤษภาคม ค.ศ. 1913 เมื่อเขาได้รับแต่งตั้งให้เป็นทูตทหารประจำเซนต์ปีเตอร์สเบิร์กในช่วงสงครามโลกครั้งที่หนึ่ง เขาได้รับการเลื่อนยศเป็นพันตรีในเดือนพฤศจิกายน ค.ศ. 1909 และเป็นพันโทในเดือนสิงหาคม ค.ศ. 1915 และได้รับมอบหมายให้ประจำกองทัพคันโต
ได้รับการเลื่อนยศเป็นพันเอกเมื่อวันที่ 24 กรกฎาคม ค.ศ. 1918 อารากิทำหน้าที่เป็นเสนาธิการที่กองบัญชาการกองทัพบกในวลาดิวอสต็อกในปี ค.ศ. 1918 ถึง ค.ศ. 1919 ระหว่างการแทรกแซงไซบีเรียของญี่ปุ่นต่อกองทัพแดงของบอลเชวิค และเป็นผู้บัญชาการกรมทหารราบที่ 23 ในช่วงเวลาที่เขาอยู่ในไซบีเรีย อารากิได้ปฏิบัติภารกิจลับในรัสเซียตะวันออกไกลและในทะเลสาบไบคาล
เลื่อนยศเป็นพลตรีเมื่อวันที่ 17 มีนาคม ค.ศ. 1923 อารากิได้รับตำแหน่งผู้บัญชาการกรมทหารราบที่ 8 จากนั้นเขากลับเข้าทำงานที่กองเสนาธิการทหารบกในตำแหน่งหัวหน้าสำนักงานเสนาธิการทหารบก อารากิได้รับการเลื่อนยศเป็นพลโทในเดือนกรกฎาคม ค.ศ. 1927 และได้เป็นผู้บัญชาการวิทยาลัยการทัพบกในเดือนสิงหาคม ค.ศ. 1928
อารากิดำรงตำแหน่งผู้บัญชาการกองพลที่ 6 ของกองทัพจักรวรรดิญี่ปุ่นตั้งแต่ปี ค.ศ. 1929 ถึง ค.ศ. 1931 เมื่อเขาได้รับแต่งตั้งเป็นรองจเรทหาร เขาได้รับการเลื่อนตำแหน่งเป็นนายพลในเดือนตุลาคม ค.ศ. 1933

**อ้างอิง**

**แหล่งที่มา**

**หนังสือ**
หมวดหมู่:บุคคลในยุคเมจิ
หมวดหมู่:บุคคลในยุคไทโช
หมวดหมู่:บุคคลในยุคโชวะ
ฟลักซ์ส่องสว่าง

ฟลักซ์ส่องสว่าง (luminous flux) เป็นปริมาณทางกายภาพที่ใช้ในการวัดแสง โดยแสดงความสว่างของแสงที่ผ่านพื้นผิว ใช้หน่วย SI เป็นลูเมน (สัญลักษณ์: lm) หรือ แคนเดลา·สเตอเรเดียน (สัญลักษณ์: cd sr) ฟลักซ์ส่องสว่างเป็นหนึ่งใน ปริมาณทางจิตฟิสิกส์ คือเป็นปริมาณที่มนุษย์รับรู้
ฟลักซ์การส่องสว่างที่ทะลุผ่านพื้นผิวโดยรอบแหล่งกำเนิดแสงเรียกว่า ฟลักซ์การส่องสว่างรวม ข้อมูลจำเพาะของเครื่องใช้ไฟฟ้าเช่นหลอดไฟมักแสดงในรูปของฟลักซ์ส่องสว่างทั้งหมด

**นิยาม**
ฟลักซ์ส่องสว่างซึ่งเป็นปริมาณทางจิตฟิสิกส์นั้นถูกกำหนดโดยการให้น้ำหนักแต่ละความยาวคลื่นตามระดับการมองเห็นของมนุษย์ ถ้าฟลักซ์การแผ่รังสีสำหรับแต่ละความยาวคลื่นเป็น  และ ประสิทธิภาพการส่องสว่าง เป็น  แล้ว ฟลักซ์ส่องสว่างจะเท่ากับ
ค่าความส่องสว่างมีค่าสูงสุดที่ความยาวคลื่น λ = 555 นาโนเมตร โดยค่าความส่องสว่างสูงสุดคือ
ฟลักซ์ส่องสว่างอาจคำนวณจากค่าประสิทธิภาพการส่องสว่างจำเพาะ  โดยที่  เป็นค่าประสิทธิภาพการส่องสว่างสูงสุด ได้เป็น
ไฟล์:Luminous_flux_and_intensity.svg|thumb|ฟลักซ์ส่องสว่าง 1=Φ=Iω ผ่านส่วนตัดขวางของพื้นที่ I โดยแหล่งกำเนิดความเข้มการส่องสว่างพื้นที่ผิว S
เมื่อความเข้มของการส่องสว่างจากแหล่งกำเนิดแสงแบบจุดเป็น I ฟลักซ์การส่องสว่างที่ทะลุผ่านส่วนพื้นที่ผิว S จากแหล่งกำเนิดแสงนี้คือ
ในที่นี้ ω(S) คือมุมตันของพื้นผิว S โดยมีจุดกำเนิดแสงเป็นจุดศูนย์กลาง ถ้าความสว่างไม่ขึ้นกับทิศทางแล้ว ได้ว่า

**คุณสมบัติ**
ตาของมนุษย์มีม่านตาที่คอยควบคุมปริมาณแสงที่ส่องเข้ามา ม่านตาหดเมื่อแสงจ้าและคลายเมื่อแสงมืด ดังนั้น แม้ว่าจะมองไปที่แหล่งกำเนิดแสงที่มีความเข้มการส่องสว่างเท่ากัน หากก่อนหน้านี้อยู่ในที่มืดและม่านตายังเปิดอยู่ ปริมาณแสงที่มาถึงจอตาก็จะเพิ่มขึ้น และจะรู้สึกสว่างขึ้นหากอยู่ ในที่สว่างมาก่อน
แหล่งกำเนิดแสงที่มีความเข้มของการส่องสว่างคงที่ในทุกทิศทาง (เช่น หลอดไส้ร้อนแบบธรรมดา) หากใช้ทั้งอย่างนั้นเลยก็จะสูญเสียฟลักซ์ส่องสว่างจำนวนมากไปในทิศทางที่ไม่ได้ใช้ สามารถลดลงการสูญเสียลงได้โดยเพิ่มความส่องสว่างในทิศทางที่ต้องการ

**อ้างอิง**
หมวดหมู่:ทัศนศาสตร์
หมวดหมู่:ปริมาณทางกายภาพ
ประสิทธิภาพการส่องสว่าง

ประสิทธิภาพการส่องสว่าง (luminous efficacy) เป็นปริมาณทางกายภาพ ที่แสดงถึงความสัมพันธ์ระหว่างฟลักซ์ส่องสว่างซึ่งตามนุษย์รับรู้ กับปริมาณฟลักซ์การแผ่รังสี ซึ่งบอกถึงพลังงานต่อหน่วยเวลาที่คลื่นแม่เหล็กไฟฟ้าแผ่ออกมา ใช้หน่วย SI เป็นลูเมนต่อวัตต์ (สัญลักษณ์: lm/W)

**คำนิยาม**
ค่าประสิทธิภาพการส่องสว่าง K สามารถนิยามจากค่าฟลักซ์ส่องสว่าง  และฟลักซ์การแผ่รังสี  ได้โดย

**ประสิทธิภาพการส่องสว่างเชิงสเปกตรัม**
ความสว่างที่สายตามนุษย์รับรู้จะแตกต่างกันไปตามแต่ละความยาวคลื่น และประสิทธิภาพการส่องสว่างสำหรับแสงความยาวคลื่นเดียวจะเรียกว่าประสิทธิภาพการส่องสว่างเชิงสเปกตรัม (spectral luminous efficacy)
ถ้าให้  เป็นค่าฟลักซ์การแผ่รังสีและ K(λ) เป็นค่าประสิทธิภาพการส่องสว่างเชิงสเปกตรัมที่ความยาวคลื่น λ แล้ว
และจะได้ว่า

**อ้างอิง**
หมวดหมู่:การมองเห็น
หมวดหมู่:ทัศนศาสตร์
หมวดหมู่:แสง
เครื่องอิสริยาภรณ์คุณธรรม

เครื่องอิสริยาภรณ์คุณธรรม อาจหมายถึง- เครื่องอิสริยาภรณ์คุณธรรมแห่งสาธารณรัฐอิตาลี- เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี- เครื่องอิสริยาภรณ์คุณธรรม (ประเทศชิลี)- เครื่องอิสริยาภรณ์คุณธรรม (ประเทศยูเครน)
หมวดหมู่:เครื่องอิสริยาภรณ์
ความรับอาบรังสี

ความรับอาบรังสี (irradiance) เป็นปริมาณทางกายภาพที่แสดงถึงพลังงานจากการแผ่รังสีต่อพื้นที่ที่แผ่ลงบนวัตถุในหน่วยเวลาหนึ่ง ได้มาจากการหาอนุพันธ์ของฟลักซ์การแผ่รังสีต่อพื้นที่ผิวของวัตถุ หน่วย SI ที่ใช้คือ วัตต์ต่อตารางเมตร (สัญลักษณ์: W m-2) ในทางดาราศาสตร์ มักใช้ หน่วย CGS เป็น เอิร์กต่อตารางเซนติเมตรต่อวินาที (สัญลักษณ์: erg cm-2 s-2)
ค่าความเปล่งรังสีมีหน่วยเหมือนกันกับค่าความรับอาบรังสี แต่ต่างกันที่ค่าความเปล่งรังสีเป็นการวัดแหล่งกำเนิดรังสี ในขณะที่ค่าความรับอาบรังสีเป็นการวัดที่วัตถุที่ถูกฉายรังสี

**คำนิยาม**
สมมติว่าฟลักซ์การแผ่รังสี Φ(ΔS) ฉายลงบนบริเวณพื้นที่เล็ก ๆ ΔS บนพื้นผิวของวัตถุ ค่าความรับอาบรังสีนิยามได้เป็น
จากคำนิยามนี้ ฟลักซ์การแผ่รังสีที่ฉายลงบนบริเวณ S ของพื้นผิววัตถุจะได้เป็น

**ลำแสงขนาน**
พิจารณาในกรณีที่ลำแสงตกกระทบในแนวขนาน ให้  เป็นค่าความรับอาบรังสีบนระนาบ  เมื่อทำมุมตั้งฉากกับทิศทางของลำแสง เมื่อระนาบ  ทำมุม θ กับลำแสง ความรับอาบรังสีบนระนาบ  จะเป็น
ยิ่งค่า θ มากเท่าใด แนวการตกกระทบก็จะยิ่งเอียง และค่าความรับอาบรังสีก็จะยิ่งน้อยลงเท่านั้น

**ความรับอาบรังสีเชิงสเปกตรัม**
ความรับอาบรังสีเชิงสเปกตรัม (spectral irradiance) คือความรับอาบรังสีสำหรับแต่ละความยาวคลื่นของแสง
ถ้าให้  คือความรับอาบรังสีของช่วงความยาวคลื่น λ แล้วความรับอาบรังสีจะเท่ากับ
หมวดหมู่:ปริมาณทางกายภาพ
หมวดหมู่:การวัดรังสี
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดตราด พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 2 เขตเลือกตั้ง ซึ่งเพิ่มขึ้นจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดตราด)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดตราด)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดตราด
พรรค
คะแนนเสียง
ร้อยละ
เสรีประชาธิปไตย (1)
624
0.63
ชาวไทย (2)
178
0.18
กสิกรไทย (3)
118
0.12
นิติมหาชน (4)
165
0.17
ความหวังใหม่ (5)
631
0.63
รักสามัคคี (6)
368
0.37
ไทยรักไทย (7)
30,854
30.94
ชาติประชาธิปไตย (8)
938
0.94
ชาติไทย (9)
773
0.78
สันติภาพ (10)
300
0.30
ถิ่นไทย (11)
2,025
2.03
พลังประชาชน (12)
209
0.21
ราษฎร (13)
115
0.12
สังคมใหม่ (14)
145
0.15
เสรีธรรม (15)
400
0.40
ประชาธิปัตย์ (16)
52,178
52.33
อำนาจประชาชน (17)
526
0.53
ประชากรไทย (18)
469
0.47
ไท (19)
154
0.15
ก้าวหน้า (20)
71
0.07
ชาติพัฒนา (21)
5,571
5.59
แรงงานไทย (22)
56
0.06
เผ่าไท (23)
45
0.05
สังคมประชาธิปไตย (24)
72
0.07
ชีวิตที่ดีกว่า (25)
66
0.07
พัฒนาสังคม (26)
166
0.17
ไทยช่วยไทย (27)
235
0.24
ไทยมหารัฐ (28)
104
0.10
ศรัทธาประชาชน (29)
36
0.04
วิถีไทย (30)
31
0.03
ไทยประชาธิปไตย (31)
997
1.00
พลังธรรม (32)
232
0.23
ชาวนาพัฒนาประเทศ (33)
157
0.16
กิจสังคม (34)
100
0.10
เกษตรมหาชน (35)
91
0.09
พลังเกษตรกร (36)
312
0.31
สยาม (37)
197
0.20
บัตรดี
99,709
96.01
บัตรเสีย
2,554
2.46
ไม่ประสงค์ลงคะแนน
1,590
1.53
ผู้มาใช้สิทธิ์เลือกตั้ง
103,853
70.15
ผู้มีสิทธิ์เลือกตั้ง
148,047
100.00

**ผลการเลือกตั้งแบบแบ่งเขต**

**เขต 1**
เขตเลือกตั้งที่ 1 ประกอบด้วยอำเภอเมืองตราด (ยกเว้นตำบลหนองโสน) อำเภอคลองใหญ่ และกิ่งอำเภอเกาะกูด

**เขต 2**
เขตเลือกตั้งที่ 2 ประกอบด้วยอำเภอเมืองตราด (เฉพาะตำบลหนองโสน) อำเภอเขาสมิง อำเภอบ่อไร่ อำเภอแหลมงอบ และกิ่งอำเภอเกาะช้าง

**ดูเพิ่ม**
 จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539- จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**อ้างอิง**
ตราด
หมวดหมู่:การเลือกตั้งในจังหวัดตราด
ฟลักซ์การแผ่รังสี

ฟลักซ์การแผ่รังสี (radiant flux) เป็นปริมาณทางกายภาพที่แสดงพลังงานจากการแผ่รังสีที่ผ่านพื้นผิวต่อหน่วยเวลา หน่วย SI ที่ใช้คือวัตต์ (สัญลักษณ์: W) ฟลักซ์การแผ่รังสีทั้งหมดที่ผ่านพื้นผิวรอบแหล่งกำเนิดมีค่าเท่ากับกำลังของแหล่งกำเนิด
โดยทั่วไปแล้วแนวคิดของฟลักซ์การแผ่รังสีมักใช้สำหรับคลื่นแม่เหล็กไฟฟ้าเป็นหลัก แต่ก็ยังสามารถใช้พิจารณาถึงการแผ่คลื่นเสียงและลำอนุภาคได้อีกด้วย

**การแผ่รังสีของคลื่นแม่เหล็กไฟฟ้า**
สำหรับการแผ่รังสีของคลื่นแม่เหล็กไฟฟ้า สามารถพิจารณาฟลักซ์การแผ่รังสีสำหรับแต่ละความยาวคลื่นได้ ฟลักซ์การแผ่รังสีสำหรับแต่ละความยาวคลื่นเรียกว่า ฟลักซ์การแผ่รังสีเชิงสเปกตรัม (spectral radiant flux) โดยทั่วไปมักใช้นาโนเมตร (nm) เป็นหน่วยของความยาวคลื่นในย่านใกล้เคียงกับแสงที่มองเห็น ในกรณีนี้หน่วยของฟลักซ์การแผ่รังสีเชิงสเปกตรัมคือ W/nm
ถ้าฟลักซ์การแผ่รังสีเชิงสเปกตรัมของคลื่นแม่เหล็กไฟฟ้าที่มีความยาวคลื่น λ เป็น  แล้ว ค่าฟลักซ์การแผ่รังสีจะเท่ากับ

**ปริมาณความส่องสว่าง**
ปริมาณทางจิตฟิสิกส์ ที่เรียกว่าฟลักซ์ส่องสว่างได้ถูกนำมาใช้เพื่อแสดงความสว่างของแสงที่มนุษย์รับรู้ได้ คำนวณโดยการให้น้ำหนักในแต่ละความยาวคลื่นโดยพิจารณาจากระดับที่การมองเห็นของมนุษย์รับรู้ถึงการแผ่รังสีของคลื่นแม่เหล็กไฟฟ้าในช่วงคลื่นที่มองเห็นได้ (เช่นสีเขียวจะสว่างกว่าสีอื่นที่มีพลังงานเท่ากัน)
ฟลักซ์การส่องสว่างสามารถคำนวณจากปริพันธ์ของค่าประสิทธิภาพการส่องสว่าง  โดยถ่วงน้ำหนักต่อความยาวคลื่น λ โดย
หมวดหมู่:ปริมาณทางกายภาพ
หมวดหมู่:การวัดรังสี
ความเข้มของการแผ่รังสี

ความเข้มของการแผ่รังสี (radiant intensity) เป็น ปริมาณทางกายภาพที่แสดงพลังงานจากการแผ่รังสี ที่แผ่ออกมาต่อครั้งในทิศทางหนึ่ง ๆ จากแหล่งกำเนิดรังสีที่มีลักษณะเป็นจุด คำนวณได้จากอนุพันธ์ของฟลักซ์การแผ่รังสีต่อมุมตันที่เห็นจากแหล่งกำเนิดรังสี หน่วย SI ใช้เป็นวัตต์ต่อสเตอเรเดียน (สัญลักษณ์: W sr-1)
ความเข้มของการแผ่รังสีนั้นจะแตกต่างกันไปตามทิศทาง ตัวอย่างเช่น ฟลักซ์การแผ่รังสีที่แผ่ออกมาจากเสาอากาศจะมีความหนาแน่นที่แตกต่างกันอย่างมากขึ้นอยู่กับรูปร่างและทิศทางของเสาอากาศ และความเข้มของการแผ่รังสีจะแตกต่างกันไปตามมุม นอกจากนี้ ความเข้มของการแผ่รังสียังเป็นปริมาณที่มีประโยชน์เมื่อแหล่งกำเนิดการแผ่รังสีอยู่ไกลออกไปเมื่อเทียบกับขอบเขตที่พิจารณา จนมองได้ว่ามีลักษณะเหมือนจุด นอกจากนี้ยังใช้กับวัตถุทางดาราศาสตร์ เช่น ดาวฤกษ์

**นิยาม**
พิจารณาพื้นที่ผิวเล็ก ๆ ΔS ที่ตำแหน่ง r เมื่อมองจากแหล่งกำเนิดรังสี ให้ ω(ΔS) เป็นมุมตันที่บนพื้นที่ผิว ΔS เมื่อมองจากแหล่งกำเนิดรังสี และ Φ(ΔS) เป็นฟลักซ์การแผ่รังสีที่ผ่านผิว ΔS แล้ว ความเข้มของการแผ่รังสีไปยังทิศทาง r จะนิยามได้เป็น
จากนิยามนี้ ฟลักซ์การแผ่รังสี Φ(S) จากแหล่งกำเนิดรังสีที่มีลักษณะเป็นจุดที่ผ่านพื้นผิวโค้ง S คือ
ค่าอนุพันธ์ของฟลักซ์การแผ่รังสีตามพื้นผิว S
คือค่าความรับอาบรังสีที่แหล่งกำเนิดรังสีฉายมา ถ้าให้ n เป็นเวกเตอร์แนวฉาก ของ dS แล้ว
และจะได้ความสัมพันธ์ระหว่างค่าความเข้มของการแผ่รังสี I กับค่าความรับอาบรังสี E เป็น
ให้ Δσ เป็นพื้นที่ผิวขนาดเล็กของแหล่งกำเนิดรังสีซึ่งมีเวกเตอร์แนวฉากเป็น  และ L เป็นค่าความแผ่รังสีในทิศทาง r ค่าความเข้มของการแผ่รังสีคำนวณได้เป็น
หมวดหมู่:ปริมาณทางกายภาพ
หมวดหมู่:การวัดรังสี
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดระนอง พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 1 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดระนอง)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดระนอง)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดระนอง
พรรค
คะแนนเสียง
ร้อยละ
เสรีประชาธิปไตย (1)
299
0.41
ชาวไทย (2)
44
0.06
กสิกรไทย (3)
70
0.10
นิติมหาชน (4)
77
0.11
ความหวังใหม่ (5)
1,062
1.46
รักสามัคคี (6)
153
0.21
ไทยรักไทย (7)
8,748
12.05
ชาติประชาธิปไตย (8)
605
0.83
ชาติไทย (9)
665
0.92
สันติภาพ (10)
89
0.12
ถิ่นไทย (11)
732
1.01
พลังประชาชน (12)
63
0.09
ราษฎร (13)
575
0.79
สังคมใหม่ (14)
90
0.12
เสรีธรรม (15)
319
0.44
ประชาธิปัตย์ (16)
55,458
76.39
อำนาจประชาชน (17)
217
0.30
ประชากรไทย (18)
123
0.17
ไท (19)
107
0.15
ก้าวหน้า (20)
45
0.06
ชาติพัฒนา (21)
1,506
2.07
แรงงานไทย (22)
48
0.07
เผ่าไท (23)
26
0.04
สังคมประชาธิปไตย (24)
47
0.06
ชีวิตที่ดีกว่า (25)
58
0.08
พัฒนาสังคม (26)
184
0.25
ไทยช่วยไทย (27)
86
0.12
ไทยมหารัฐ (28)
67
0.09
ศรัทธาประชาชน (29)
26
0.04
วิถีไทย (30)
16
0.02
ไทยประชาธิปไตย (31)
474
0.65
พลังธรรม (32)
67
0.09
ชาวนาพัฒนาประเทศ (33)
63
0.09
กิจสังคม (34)
55
0.08
เกษตรมหาชน (35)
69
0.10
พลังเกษตรกร (36)
208
0.29
สยาม (37)
60
0.08
บัตรดี
72,601
95.23
บัตรเสีย
2,988
3.92
ไม่ประสงค์ลงคะแนน
648
0.85
ผู้มาใช้สิทธิ์เลือกตั้ง
76,237
73.86
ผู้มีสิทธิ์เลือกตั้ง
103,220
100.00

**ผลการเลือกตั้งแบบแบ่งเขต**

**เขต 1**
เขตเลือกตั้งที่ 1 ประกอบด้วยจังหวัดระนองทั้งจังหวัด

**ดูเพิ่ม**
 จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539- จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**อ้างอิง**
ระนอง
หมวดหมู่:การเลือกตั้งในจังหวัดระนอง